[pic] | KOMISIJA EVROPSKIH SKUPNOSTI |

Bruselj, 15.9.2008

COM(2008) 556 konč.

PREDHODNI PREDLOG SPREMEMBE PRORAČUNA št. 7 K SPLOŠNEMU PRORAČUNU ZA LETO 2008

IZKAZ ODHODKOV PO ODDELKIH Oddelek III – Komisija

(predložila Komisija)

PREDHODNI PREDLOG SPREMEMBE PRORAČUNA št. 7 K SPLOŠNEMU PRORAČUNU ZA LETO 2008

IZKAZ ODHODKOV PO ODDELKIH Oddelek III – Komisija

Ob upoštevanju:

- Pogodbe o ustanovitvi Evropske skupnosti in zlasti člena 272 Pogodbe,

- Pogodbe o ustanovitvi Evropske skupnosti za atomsko energijo in zlasti člena 177 Pogodbe,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], kakor je bila spremenjena z Uredbo Sveta (ES) št. 1525/2007[2], in zlasti člena 37 Uredbe,

predloži Evropska komisija proračunskemu organu predhodni predlog spremembe proračuna št. 7 k proračunu za leto 2008.

KAZALO

1. Uvod 4

2. Uporaba Solidarnostnega sklada EU 4

2.1. Francija: Orkan „Dean“ avgusta 2007 4

2.2. Financiranje 6

ZBIRNA RAZPREDELNICA PO RAZDELKIH FINANČNEGA OKVIRA 7

SPREMEMBE IZKAZA ODHODKOV PO ODDELKIH

Spremembe izkaza odhodkov po oddelkih se pošljejo ločeno po sistemu SEI-BUD. Temu dokumentu je za ponazoritev priložena angleška različica sprememb izkaza odhodkov po oddelkih v proračunskem formatu.

1. UVOD

Predhodni predlog spremembe proračuna (PPSP) št. 7 za leto 2008 obsega naslednje elemente:

- uporabo Solidarnostnega sklada EU v vrednosti 12,78 milijona EUR v odobritvah za prevzem obveznosti in odobritvah plačil, ki se nanaša na posledice orkana „Dean“ na Guadaloupeu in Martiniku avgusta 2007,

- ustrezno zmanjšanje odobritev plačil v vrednosti 12,78 milijona EUR s proračunske vrstice 13 04 02 Kohezijski sklad.

2. UPORABA SOLIDARNOSTNEGA SKLADA EU

2.1. Francija: Orkan „Dean“ avgusta 2007

Avgusta 2007 je francoska čezmorska departmaja Martinik in Guadeloupe, sosednja otoka v Francoskih Antilih, prizadel orkan „Dean“ in hudo poškodoval infrastrukturo ter različne gospodarske sektorje. Zaradi velike škode in resnih posledic, ki jih je povzročil orkan, je Francija vložila vlogo za finančno pomoč iz Solidarnostnega sklada EU.

Službe Komisije so temeljito proučile vlogo v skladu z Uredbo Sveta (ES) št. 2012/2002[3] in zlasti členi 2, 3 in 4 Uredbe. Povzetek najpomembnejših elementov ocene je naslednji:

1. Komisija je prejela vlogo 26. oktobra 2007 v roku 10 tednov od evidentiranja prve škode dne 17. avgusta 2007. Dodatne informacije francoskih organov je Komisija prejela 8. januarja 2008.

2. Gre za naravno nesrečo. Francoski organi so skupno neposredno škodo ocenili na 511,2 milijona EUR. Ta znesek pomeni 0,03 % BND Francije in 16 % običajnega praga, ki se uporablja za Francijo pri uporabi Solidarnostnega sklada v višini 3,267 milijarde EUR (tj. 3 milijarde EUR v cenah iz leta 2002). Skupna neposredna škoda je osnova za izračun zneska finančne pomoči. Finančna pomoč se lahko uporabi samo za bistvene nujne ukrepe, kakor so opredeljeni v členu 3 Uredbe.

3. Ker skupna škoda ne presega običajnega praga, je vloga predložena na podlagi tako imenovanega merila „neobičajne nesreče v regiji“, opredeljenega v zadnjem pododstavku člena 2(2) Uredbe (ES) št. 2012/2002, ki določa pogoje uporabe Solidarnostnega sklada „v izjemnih okoliščinah“. V skladu s tem merilom lahko regija izjemoma prejme pomoč iz Sklada, kadar to regijo prizadene neobičajna nesreča, zlasti naravna, ki prizadene večji del njenega prebivalstva ter resno in trajno vpliva na pogoje za življenje in gospodarsko stabilnost regije. Na podlagi Uredbe je treba posebno pozornost nameniti oddaljenim in osamljenim regijam, kot so na primer otoške in najbolj oddaljene regije iz člena 299(2) Pogodbe. Martinik in Guadeloupe spadata v slednjo kategorijo.

4. Kakor je opredeljeno v Letnem poročilu o Solidarnostnem skladu (2002–2003)[4], Komisija meni, da je treba za smiselno uporabo posebnih meril za regionalne nesreče v nacionalnem okviru razlikovati med izrednimi regionalnimi nesrečami in lokalnimi nesrečami. V skladu z načelom subsidiarnosti so za slednje odgovorni nacionalni organi, medtem ko se lahko za regionalne nesreče zaprosi za podporo v okviru Solidarnostnega sklada.

5. Francoski organi so upravičili svojo vlogo z navedbo posebnega položaja Martinika in Guadeloupea kot najbolj oddaljenih regij Unije. Predložena so bila dokazila, da so zaradi osamljene lege otokov in njunega kritičnega družbeno-gospodarskega položaja že pred orkanom vpliv in trajne posledice škode, ki jo je povzročil orkan, veliko resnejši, kot bi bili drugače.

6. Vloga se nanaša na ves Martinik (34 občin s skupaj 381 000 prebivalci) in na bolj prizadet del Guadeloupea (23 občin z 298 000 prebivalci, kar je dve tretjini celotnega prebivalstva na Guadeloupeu). Za teh 57 občin je bilo treba razglasiti izredno stanje in orkan je v različni meri prizadel vse prebivalstvo na tistem območju, tj. skoraj 680 000 ljudi.

7. Francoski organi so poročali o hudi škodi v kmetijskem in ribiškem sektorju, ki znaša približno 186 milijonov EUR, s skoraj popolnim uničenjem zlasti sektorja banan, ki je najpomembnejši gospodarski sektor na otokih. Večja škoda v višini približno 178 milijonov EUR naj bi nastala na infrastrukturi in javnih zgradbah, kot tudi na domovih in v podjetjih v vrednosti skoraj 110 milijonov EUR.

8. Dokazila o resnem in trajnem vplivu na pogoje za življenje in gospodarsko stabilnost regije, ki so jih predložili francoski organi, se predvsem nanašajo na pričakovane dolgoročne posledice v dveh ključnih sektorjih, od katerih je odvisen velik del aktivnega prebivalstva: skoraj popolno uničenje industrije banan (gojenje, prevoz, predelava) in posledice za turizem. Te posledice prispevajo k negotovemu gospodarskemu in zaposlovalnemu položaju, ki je že obstajal pred orkanom. Nadalje, visoko število skoraj 17 000 uničenih ali poškodovanih hiš, poškodovana infrastruktura (voda, električna energija, telefon) in finančne težave občin, ki jih je prizadel orkan, kar je povzročilo oslabitev javnih služb, kot tudi inflacijske posledice zaradi orkana, so izpostavljene kot dodatni dejavniki, ki poslabšujejo življenjske pogoje na tem območju.

9. Stroški bistvenih nujnih ukrepov, ki izpolnjujejo pogoje iz člena 3(2) Uredbe (ES) št. 2012/2002, znašajo po ocenah francoskih organov 119,9 milijona EUR in so razčlenjeni glede na vrsto ukrepov.

10. Francija je navedla, da namerava uporabiti finančno pomoč iz programa POSEI in ESRR za namene, povezane z nesrečo.

11. Francoski organi so potrdili, da upravičenih ukrepov iz točke 9 zgoraj zavarovanje ne krije.

Iz zgoraj navedenih razlogov se predlaga, da se vloga v zvezi z orkanom „Dean“, ki jo je predložila Francija, sprejme na podlagi merila o „neobičajni nesreči v regiji“ in da se uporabi Solidarnostni sklad.

2.2. Financiranje

Skupni letni proračun, ki je na voljo za Solidarnostni sklad, znaša 1 milijardo EUR. V letu 2008 so bila sredstva v vrednosti 260 411 197 EUR že namenjena za prejšnje vloge, zato je na voljo še 739 588 803 EUR.

Ker je bila solidarnost osrednji razlog za ustanovitev Sklada, Komisija meni, da bi morala biti pomoč iz Sklada progresivna. To pomeni, da bi moral biti skladno z dosedanjo prakso delež škode, ki presega prag (0,6 % BND ali 3 milijarde EUR v cenah iz leta 2002, pri čemer se upošteva nižji znesek), povezan z višjo intenzivnostjo pomoči kot delež škode do praga. Delež, uporabljen za opredelitev dodelitev sredstev za večje nesreče v preteklosti, znaša 2,5 % skupne neposredne škode pod pragom za uporabo Sklada in 6 % nad pragom. Za neobičajne nesreče v regiji znaša delež 2,5 % skupne neposredne škode. Metodologija za izračun pomoči iz Solidarnostnega sklada je bila določena v Letnem poročilu o Solidarnostnem skladu za obdobje 2002–2003, sprejela pa sta jo Svet in Evropski parlament.

Predlaga se, da se tudi tokrat uporabijo enaki odstotki in zagotovijo naslednji zneski pomoči:

(v EUR) |

Neposredna škoda | Prag | Znesek, ki temelji na 2,5 % | Znesek, ki temelji na 6 % | Skupni znesek predlagane pomoči |

Francija / Guadeloupe in Martinik, orkan Dean | 511 200 000 | 3 266 629 000 | 12 780 000 | 0 | 12 780 000 |

Skupaj | 12 780 000 |

Po dodelitvi tega zneska nadomestila bo ostalo na voljo vsaj še 25 % Solidarnostnega sklada Evropske unije za dodelitev sredstev v zadnjem četrtletju leta, kakor to zahteva člen 4(2) Uredbe (ES) št. 2012/2002.

Ob upoštevanju ugotovljenega presežka odobritev v vrstici 13 04 02 Kohezijski sklad ne bo potrebe po novih odobritvah plačil za financiranje plačil Solidarnostnega sklada EU v korist Francije (Martinik/Guadeloupe). Znesek 12,78 milijona EUR se torej prerazporedi iz proračunske vrstice 13 04 02 v proračunsko vrstico 13 06 01, da se pokrijejo ustrezne potrebe v zvezi z uporabo Solidarnostnega sklada EU. Ta prerazporeditev je mogoča, ker so plačila iz Kohezijskega sklada za obdobje 2007–2013 v veliki meri povezana z velikimi projekti. Vendar morajo biti večji projekti, preden je lahko izvedeno kakršno koli vmesno plačilo, ločeno potrjeni v nadaljnjih odločbah Komisije. Ker se za veliko večjih projektov ne pričakuje, da bodo predloženi in potrjeni letos, se leta 2008 ne pričakuje nobenih večjih vmesnih plačil.

ZBIRNA RAZPREDELNICA PO RAZDELKIH FINANČNEGA OKVIRA

Finančni okvir Razdelek/podrazdelek | Finančni okvir 2008 | Proračun 2008 (vključno s SP 1–4/2008 in PPSP 5–6/2008) | PPSP 7/2008 | Proračun 2008 + SP 1–4/2008 in PPSP 5–7/2008 |

|OPO |OP |OPO |OP |OPO |OP |OPO |OP | | 1. TRAJNOSTNA RAST | | | | | | | | | | 1a. Konkurenčnost za rast in zaposlovanje |10 386 000 000 | |11 086 000 000 |9 768 739 600 | | |11 086 000 000 |9 768 739 600 | |1b. Kohezija za rast in zaposlovanje |47 267 000 000 | |47 255 948 720 |40 551 565 026 | |–12 780 000 |47 255 948 720 |40 538 785 026 | | Skupaj | 57 653 000 000 | |58 341 948 720 | 50 320 304 626 | |–12 780 000 | 58 341 948 720 | 50 307 524 626 | | Razlika do zgornje meje[5]

| | |–188 948 720 | | | |–188 948 720 | | | 2. OHRANJANJE IN UPRAVLJANJE NARAVNIH VIROV | | | | | | | | | | Od tega odhodki, povezani s trgom, in neposredna izplačila |46 217 000 000 | |41 400 082 042 |40 889 550 500 | | |41 400 082 042 |40 889 550 500 | | Skupaj | 59 193 000 000 | |55 564 715 538 | 53 241 270 053 | | |55 564 715 538 | 53 241 270 053 | | Razlika do zgornje meje | | |3 628 284 462 | | | |3 628 284 462 | | | 3. DRŽAVLJANSTVO, SVOBODA, VARNOST IN PRAVICA | | | | | | | | | | 3a. Svoboda, varnost in pravica |747 000 000 | |7 30 274 000 |533 196 000 | | |730 274 000 |533 196 000 | |3b. Državljanstvo |615 000 000 | |875 254 197 |968 664 203 |12 780 000 |12 780 000 |888 034 197 |981 444 203 | | Skupaj | 1 362 000 000 | |1 605 528 197 | 1 501 860 203 | 12 780 000 | 12 780 000 | 1 618 308 197 | 1 514 640 203 | | Razlika do zgornje meje[6]

| | |16 883 000 | | | |16 883 000 | | | 4. EU KOT GLOBALNI AKTER[7]

|7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Razlika do zgornje meje | | | –70 000 000 | | | | –70 000 000 | | | 5. UPRAVA[8]

|7 380 000 000 | |7 279 525 455 | 7 280 085 455 | | |7 279 525 455 | 7 280 085 455 | | Razlika do zgornje meje | | | 177 474 545 | | | | 177 474 545 | | | 6. NADOMESTILA | 207 000 000 | |206 636 292 | 206 636 292 | | |206 636 292 | 206 636 292 | | Razlika do zgornje meje | | | 363 708 | | | | 363 708 | | | SKUPAJ | 132 797 000 000 | 129 681 000 000 | 130 309 572 202 | 120 662 885 029 | 12 780 000 | 0 |130 322 352 202 | 120 662 885 029 | | Razlika do zgornje meje | | | 3 564 056 995 | 9 560 670 956 | | | 3 564 056 995 | 9 573 450 956 | |

[1] UL L 248, 16.9.2002, str. 1.

[2] UL L 343, 27.12.2007, str. 9.

[3] Uredba Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije, UL L 311, 14.11.2002, str. 3.

[4] Letno poročilo za obdobje 2002–2003 in poročilo o pridobljenih izkušnjah po enoletni uporabi novega instrumenta COM(2004) 397 konč. z dne 26. maja 2004.

[5] Evropski sklad za prilagoditev globalizaciji (ESPG) ni vključen v izračun razlike do zgornje meje v okviru razdelka 1a. Instrument prilagodljivosti se je uporabil za znesek 200 milijonov EUR.

[6] Vključeni znesek Solidarnostnega sklada Evropske unije (EUSF) se vnese dodatno, poleg ustreznih razdelkov, kakor je predvideno v Medinstitucionalnem sporazumu z dne 17. maja 2006 (UL C 139, 14.6.2006).

[7] Pri razliki do zgornje meje v razdelku 4 v letu 2008 se ne upoštevajo odobritve, povezane z rezervo za nujno pomoč. Instrument prilagodljivosti se je uporabil za znesek 70 milijonov EUR.

[8] Za izračun razlike do zgornje meje v razdelku 5 se upošteva opomba (1) k finančnemu okviru za obdobje 2007–2013, in sicer za znesek v višini 77 milijonov EUR za prispevke osebja za pokojninsko shemo.